सैकड़ो लोगों के घायल होने की ख़बर है.घायलों में कई की हालत गंभीर है.  किसी संगठन ने इन हमलों का ज़िम्मेदारी नहीं ली है और प्रधानमंत्री ख़ालिदा ज़िया ने इसे 'जघन्य कृत्य' बताया है.

प्रधानमंत्री ने कहा है कि इस हमले के पीछे जो लोग उन्हें बख़्शा नहीं जाएगा.

पार्टी मुख्यालय के बाहर शनिवार को ये धमाके तब हुए जब अवामी लीग अध्यक्ष शेख़ हसीना वाजिद रैली को संबोधित कर रही थीं.

पुलिस का मानना है कि रैली पर हथगोलों से हमले हुए, कुल सात-आठ धमाके हुए.

पूर्व प्रधानमंत्री हसीना को कोई चोट नहीं लगी है, लेकिन उनकी पार्टी के कई नेता घायलों में शामिल हैं.

शुरुआती रिपोर्टों के अनुसार कम से कम 300 लोग घायल हुए हैं. घायलों को स्थानीय अस्पतालों में भर्ती कराया गया है.

कई घायलों की स्थिति गंभीर है इसलिए अधिकारी आशंका व्यक्त कर रहे हैं कि मरने वालों की संख्या और बढ़ सकती है.

तनाव

घटनास्थल से संवाददाताओं के अनुसार ढाका में तनाव की स्थिति बनी हुई है.

अवामी लीग के क्रुद्ध समर्थकों ने कई वाहनों में आग लगा दी है.

पार्टी महासचिव अब्दुल जलील ने विस्फोटों की निंदा करते हुए कहा है कि शेख़ हसीना को निशाना बनान... अधिकतम 4000 वर्णों के लिए लेख जारी रखें:
े की कोशिश की गई है.